બાંડેલકરે જણાવ્યું કે, પહેલા પણ આઈ-ટી રિટર્ન્સની આડમાં છેતરપિંડીઓ કરવામાં આવી ચૂકી છે. તેમણે કહ્યું કે, ‘જો કોઈ ફેરફાર છે તો રેક્ટિફિકેશન ફોર્મ જરૂર ફાઈલ કરવું જોઈએ, જેથી તમને રિફંડ મળી શકે. બધા સીએ અને ટીઆરપી ટેક્સ પેયર્સના બેંક અકાઉન્ટ અને આઈએફએસસી કોડ ટેક્સ ફાઈલલિંગ ફોર્મમાં આપે જ છે. કેમકે રિટર્ન દાખલ કરવાની પ્રક્રિયા ત્યારે જ પૂરી થાય છે. એટલે, ડિપાર્ટમેન્ટ તરફથી તેની ફરીથી જાણકારી માગવાનો કોઈ સવાલ જ નથી ઉભો થતો.’